5. ETAPP - FILTER TEMPOSARI VIIMSIS
Toimumisaeg: kolmapäev, 2.06.2021
Asukoht: Start, finiš ja ürituskeskus on Viimsis Lubja mäe all suures parklas.
Distantsid ja alad
• Ratas 14 km - osalejad lähetatakse rajale ühe kaupa 30 sekundiliste intervallidega
• Jooks 7 km - osalejad lähetatakse rajale ühe kaupa 15 sekundiliste intervallidega
Ajakava
16:30 - ürituskeskus avatakse
17:00-18:15 - numbrite väljastamine ning startimine kindlaksmääratud stardiajal
18:15-18:45 - ürituskeskus lõpetab tegevuse
18:45-20:00 - numbrite väljastamine ning startimine kindlaksmääratud stardiajal
21:00 - ürituskeskus ja finiš suletakse
Rajakaart
Rajakirjeldus
Viimsi võistlusrada kulgeb heal asfaldil Lubja mäe ja Randvere vahel. Sõidetakse edasi-tagasi, ent raja muudavad huvitavamaks kaks rajale jäävat ringteed. Kohe alguses ja vastavalt siis lõpus tuleb läbida Lubja ringtee, sest start ja finiš asuvad peateelt eemal kohakuti suure Lubja parklaga. Rajal pööre tuleb samuti sooritada ringteel, sedapuhku suure raadiusega Randvere ringil, mistõttu on seda võimalik läbida tunduvalt suurema hooga kui tavalist ümber torbiku pööret. Lisaks muudab raja huvitavamaks ka mõõduka profiili olemasolu. Suuri raskeid tõuse pole, kuid päris siledaks ei saa samuti Viimsi rada nimetada.
Parkimine
• Võistlejad saavad parkida võistluskeskuses asuvasse suurde Lubjamäe parklasse.
• Vältimaks ummikuid ürituskeskuses palume osalejatel parkida trassiga mittekattuvatele ümberkaudsetele tänavatele ja parklatesse lähtuvalt seal kehtivast tavapärasest parimiskorraldusest.
Soojendamine
• Rajal soojendamine on võistluse ajal keelatud. Austagem kaasvõistlejaid ning laskem neil häirimatult oma võistlussõidule keskenduda.
• Soojendamiseks on võistluskeskuses korraldaja poolt soojenduspukid, mis on kõikidele osalejatele tasuta kasutamiseks. Tähelepanu: Erimeetmetest tingituna ei ole hooajal 2021 ühiskasutatavaid soojenduspukke võimalik kasutada!
Raja rekordid
|Ratturid
||Jooksjad


1. Artjom Mirzojev, 17:10.4 (2020)
2. Antti Jussi Juntunen, 17:10.6 (2020)
3. Rait Ärm, 17:17.1 (2020)


1. Bert Tippi, 22:29.0 (2020)
2. Janar Juhkov, 22:40.8 (2020)
3. Aleksandr Kuleshov, 22:41 (2021)
Autasustamine
• Parimaid autasustatakse sarja kokkuvõttes. Üksikutel etappidel eraldi autasustamist ei toimu.
• Stabiilset osalemist tunnustab auhinnaprogramm Kullapada.
Oluline lisainfo
• Tuletame meelde, et kuigi võistlustrassil on võistlejate liikumine reguleerijate abil muu liikluse osas prioritiseeritud, pole enamik rajast autodele suletud ning võistlejad on ka ise kohustatud kandma hea oma turvalisuse eest.
• Ratturid on kohustatud liikuma kogu trassi ulatuses vaid pärisuunavööndis - kurvide lõikamine ja telgjoone ületamine on rangelt keelatud.
• Jooksjad peavad liikuma pöördeni ja tagasi ühes ja samas tee servas - stardi poolt vaadates tee parempoolses servas. See tähendab, et esimene pool distantsi liigutakase autoliiklusega pärisuunas, teine pool vastassuunas. Ohutuse huvides tuleb jooksta nii tee pervel kui võimalik, keset teed jooksmine on keelatud.